Z M L U V A 

o poskytnutí dotácie z rozpočtu obce Vinohrady nad Váhom na rok 2013 uzatvorená v súlade s ust. § 7 ods. 4 Zák. NR SR č. 583/2004 Z.z. o rozpočtových pravidlách územnej samosprávy v platnom znení a VZN obce Vinohrady nad Váhom č. 1/2011 o poskytovaní dotácií z rozpočtu obce Vinohrady nad Váhom.
________________________________________________________

Účastníkmi zmluvy sú:

Poskytovateľ dotácie:	Obec Vinohrady nad Váhom
			             925 55 Vinohrady nad Váhom 355
			             V zastúpení: Ing Eva Hanusová  
                                                                     starostka obce
			            IČO: 00306304
			            Bankové spojenie: VÚB Sereď
	Č. ú.:  923028-132/0200

Prijímateľ dotácie:		Rímskokatolícka Cirkev, Farnosť Šintava		           
			            Rímskokatolícky farský úrad Šintava
                                               Mierové námestie 13 
925 51 Šintava
			            V zastúpení: Mgr. Ján Fordinál 
			            IČO:  34016171
			            Č. ú.: 0024086005/0900
                                               Bankové spojenie: Slovenská sporiteľňa a.s. Sereď

Článok 1

1.	Predmetom zmluvy je poskytnutie dotácie z rozpočtu obce Vinohrady nad Váhom na činnosť na rok 2013 z kap. 08.4.0 Náboženské a iné spoločenské  služby, položka 642 007 Bežné transfery cirkvi, náboženskej spoločnosti a cirkevnej charite 
2.	Účel poskytnutej dotácie: na opravu schodiska vo veži filiálneho kostola Navštívenia Panny Márie vo Vinohradoch nad Váhom - spoluúčať
3.	Účel použitia dotácie je príjemca povinný preukázať poskytovateľovi.

Článok 2

1.	Výška dotácie v čiastke 650,00 EUR ( slovom šeststopäťdesiat eur)  bola schválená uznesením obecného zastupiteľstva číslo 79/2012 zo dňa  3.12.2012
2.	 Príjemca sa zaväzuje dotáciu použiť na úhradu nákladov uvedených v čl. 1 bod 2 zmluvy. Dotácia  bude príjemcovi poukázaná na jeho účet číslo 0024086005/0900 vedeného Slovenskej sporiteľni          jednorazovo. 
3. Príjemca sa zaväzuje, že poskytnutú dotáciu použije len na dohodnutý účel, inak je povinný vrátiť ju bez zbytočného odkladu na účet obce 923028132/0200  vedený  vo VÚB Sereď
4. V prípade, že príjemca použije dotáciu na iný účel alebo v rozpore s obsahom zmluvy, je povinný zaplatiť obci  penále vo výške 1 % z poskytnutej sumy za každý deň, ktorý mal  dotáciu k dispozícii. 
5. Nevyčerpané finančné prostriedky príjemca vráti na účet obce 923028132/0200  vedený     vo VÚB Sereď v termíne do 31. 12. 2013
6. Prijímateľ je povinný po zrealizovaní projektu, na ktorý bola poskytnutá účelová dotácia z rozpočtu obce,  najneskôr  do 15.12.2013  odovzdať  do podateľne poskytovateľa písomnú správu o použití dotácie. Zároveň vyúčtovanie dotácie  predloží prijímateľ na predpísanom tlačive poskytovateľa s prílohami k zúčtovaniu.. 
7. Poskytovateľ si vyhradzuje právo kontroly efektívnosti využitia poskytnutých finančných prostriedkov
8. Dotácia v zmysle VZN č.1/2011 nesmie byť použitá
    - na alkohol a tabakové výrobky 
    - pohostenie, okrem občerstvenia, ktoré je súčasťou projektu

Článok 3

1. Obsah tejto zmluvy možno meniť alebo doplniť len formou písomných dodatkov podpísaných 
zmluvnými stranami.
2. Zmluva je vyhotovená v 4 exemplároch, z ktorých jedno vyhotovenie obdrží  prijímateľ dotácie  a tria exempláre poskytovateľ dotácie.
3.  Na poskytnutie dotácie nie je právny nárok.
4. Táto zmluva je platná dňom jej podpísania zmluvnými stranami.
5. Táto zmluva je v súlade s ustanoveniami § 5a zákona č. 211/2000 Z. z. o slobodnom prístupe k informáciám v znení neskorších predpisov zverejňovanou zmluvou a v zmysle ustanovení § 47a Občianskeho zákonníka nadobúda účinnosť dňom nasledujúcim po dni jej zverejnenia. 
           
Vinohrady nad Váhom, 24.06.2013

                podpísané                                                                                   podpísané
    
	.................................                                                                  .................................. 
         Mgr. Ján Fordinál	Ing. Eva Hanusová
           správca farnosti                                                                   	   starostka obce

Zmluva zverejnená dňa   30.06.2013

Zmluva nadobúda účinnosť dňa  01.07.2013